[{"text_idx": "#000002", "text": "Antau\u0306 170 jaroj mortis la elstara pola komponisto Frederiko Chopin. Lige kun c\u0302i tiu datreveno ni dedic\u0302as nian felietonon al la historio de lia koro, kiu trovig\u0302as en unu el la pilastroj de la Baziliko de Sankta Kruco en Varsovio. C\u0302iutage pilgrimas tien dekoj da muziks\u0302atantoj, turistoj kaj vizitantoj. De jaroj en lia mortodatreveno au\u0306dig\u0302as fidela al epoko plenumo de Rekviemo de Mozart.\nAnkau\u0306 la komenca parto de la elsendo havas kulturan karakteron pro la tradicia en la vendreda programo kroniko. Hodiau\u0306 ni informas pri Gramophone-premio por la pola juna kontratenorulo Jakub Jo\u0301zef Orlin\u0301ski, pri la 140-jarig\u0302o de la krakova Nacia Muzeo, pri la denova ekspozicio dedic\u0302ita al la mezepoka t.n. S\u0301redzki-trezoro kun la 14-jarcentaj juveloj.\nFine ni proponas leterkestan renkontig\u0302on. Muzike akompanas nin hodiau\u0306 Magnus per sia kanzono \u201eEkstere\u201d el la KD \u201eElektronika Kompilo\u201d de Vinilkosmo. La akompananta al la programinformo interreta foto prezentas la pilastron kiu kas\u0302as la koron de Frederiko Chopin en la varsovia Sanktakruca Bazilio. En niapag\u0302a rubriko \u201eKulturkroniko\u201d, post la alklako de la samtitolita trabeto eblas au\u0306di kaj samtempe legi la tekstojn de niaj kulturkronikaj informoj. La felietono pri la historio de la koro de Frederiko Chopin estas samtempe legebla kaj au\u0306skultebla en la rubriko \u201eFelietonoj\u201d. La elsendo estas au\u0306debla ankau\u0306 en jutubo c\u0302e la kanalo Espero2009: "}]